**N.R.M.** — беларускі рок-гурт. Створаны ў 1994 на аснове гурта «Мроя». Змена назвы была звязана з жаданнем адысці ад стэрэатыпаў, звязаных з «Мрояй», і пачаць іграць новую музыку на новым узроўні. Назва гурта расшыфроўваецца як *Незалежная Рэспубліка Мроя*.

Гісторыя
--------

Лявон Вольскі
Альбом «Пашпарт грамадзяніна N.R.M.» (1998) стаў вышынёю працы гурта. Песні з яго (асабліва «Песьня пра каханьне» і «Паветраны шар») сталі сапраўды культавымі сярод нацыянальна арыентаванай моладзі.

Альбом «Try čarapachi» («Тры чарапахі», 2000) звязаны з якасным пераходам гурта на новую ступень у працы над музыкай. Музыка стала цяжэйшай, тэксты – больш глыбокімі і актуальнымі. Адной з самых хітовых песень N.R.M. стала «Тры чарапахі».

З 2000 года ўдзельнікі сталі больш свайго часу выдзяляць на працу ў іншых музычных праектах.

У апошнія гады адбываліся шматлікія выступленні гурта за мяжой: Польшча, Германія, Славакія, Швецыя. На Беларусі канцэрты адбываліся рэдка, афіцыйныя ўлады па палітычных матывах чынілі перашкоды музыкам. Гурт N.R.M. адносіўся ў Беларусі да так званых «забароненых» і знаходзіўся ў неафіцыйным «чорным спісе».

Музыканты з’явіліся на зборным канцэрце ў падтрымку выпуску серыі складанак «Песьні свабоды», на які сабраліся ўдзельнікі Neuro Dubel, Крама, Indiga, Hair Peace Salon і шэрагу іншых знакамітых беларускіх рок-калектываў, які адбыўся на плошчы Бангалор 25 жніўня 2006 года.

У 2007 быў выдадзены шосты студыйны альбом «06». Ён быў запісаны, па словах Лявона Вольскага, пад уплывам палітычных падзей вясны 2006. Альбом «06» складзены з рознастылёвых песень і вылучаецца тым, што пры запісе былі выкарыстаныя новыя для гурта інструменты — віяланчэль, мандаліна, клавішы. Акрамя таго, упершыню песні выконвае не толькі Лявон Вольскі, але і астатнія ўдзельнікі гурта і нават дзіцячы хор.

Пасля падзей канца 2007 года гурт быў выкраслены са спісу «забароненых», што дало яму мажлівасць выступаць з легальнымі канцэртамі па ўсей Беларусі, чым гурт і займаўся, праводзячы актыўную канцэртную дзейнасць на працягу ўсяго 2008 года.

У 2010 годзе з гурта сыходзіць вакаліст Лявон Вольскі, які пачынае сольную кар'еру. Доўгі час ходзяць чуткі, што N.R.M. спыніць сваё існаванне.

Увесь 2011 год гурт выступаў без яго, прэзентаваў новую песню «Аўтарадыё» ў падтрымку зачыненай радыёстанцыі і рыхтаваў песні да новага альбому пад працоўнай назвай «ДПБЧ».

На 3 гады гурт знік з беларускай сцэны, але ў 2013 годзе выпусціў свой першы альбом без Вольскага «Д.П.Б.Ч.», які атрымаў стрыманыя водгукі крытыкаў.

Дыскаграфія
-----------

Канцэрт N.R.M. ў Горках, 2011 год
### Альбомы

* ŁaŁaŁaŁa (1995)
* Одзірыдзідзіна (1996)
* Made in N.R.M. (1997)
* Пашпарт грамадзяніна N.R.M. (1998)
* Akustyčnyja kancerty kanca XX stahodździa (1999)
* Try čarapachi (2000)
* Dom kultury (2002)
* Spravazdača 1994—2004 (2004)
* 06 (2007)
* Д.П.Б.Ч. (2013)

Супольныя праекты
-----------------

* Песьнярок (1997)
* Народны альбом (1997)
* Вольныя танцы: слухай сваё (1999)
* Сьвяты Вечар (1999)
* Я нарадзіўся тут (2000)
* Вольныя танцы: альтэрнатыва\_by (2001)
* Сэрца Эўропы in rock (2001)
* Personal Depeche (2002)
* Наша музыка 1 (2003)
* Генералы айчыннага року (2004)
* Дыхаць! (2006)
* Песьні свабоды-3 (2007)
* НезалежныЯ (2008)
* Не русский (2008)
* Budzma The Best Rock / Budzma The Best Rock/New (2009)

Удзельнікі
----------

* Піт Паўлаў — сола-гітара (1994 — наш час), спеў (2010 — наш час), дадатковы спеў (1994 — 2010)
* Юрась Ляўкоў — бас-гітара (1994 — наш час), дадатковы спеў (2010 — наш час)
* Алег Дземідовіч — бубны (1994 — наш час), дадатковы спеў (2010 — наш час)
* Ян-Вiнцэнт Луцэвiч — рытм-гітара (2015 — наш час)

#### Колішнія ўдзельнікі

* Лявон Вольскі — спеў, рытм-гітара (1994 — 2010, 2020)

Храналогія
----------

Пабочныя праекты
----------------

* Крамбамбуля: Лявон Вольскі
* Zet: Лявон Вольскі
* Гарадзкія: Піт Паўлаў
* Піт-Пафф: Піт Паўлаў

Зноскі
------

1. ↑  Климов, Олег; Шаруба, Сергей (2004). "Убить N.R.M. или К неутешительным итогам музыкального года" (in ru). *Музыкальная газета* (4).. Retrieved on 2020-09-11.
2. ↑
3. ↑  *СЛЭП*. 25 жніўня, пл. Бангалор, "Песні Свабоды" | Записи в рубрике 25 жніўня, пл. Бангалор, "Песні Свабоды" | Дзёньнік : LiveInternet - Российский Сервис Онлайн-Дневников  (бел.). *liveinternet.ru* (31 жніўня 2006). Праверана 18 лістапада 2018.
4. ↑  Погодина, Людмила (2007). "ИТОГИ ГОДА: К итогам 2006-го" (in ru). *Музыкальная газета* (1).. Retrieved on 2018-12-03.
5. ↑
6. ↑  *Радионов, Вячеслав*. N.R.M. записали песню в поддержку «Авторадио» (руск.).  Ultra-music.com (2 сакавіка 2011).
7. ↑  Группа N.R.M. собралась классическим составом. Смотрите, как Павлов и Вольский вместе играют «Тры чарапахі» **(нявызн.)**.

|  |  |
| --- | --- |
| ⚙️   У сацыяльных сетках | Facebook |
| Тэматычныя сайты | Discogs · MusicBrainz |
| Нарматыўны кантроль | LCCN: n2007045548 · VIAF: 130955976 |

| ⛭N.R.M. |
| --- |
| 
* Лявон Вольскі (да 2010)
* Алег Дземідовіч
* Юрась Ляўкоў
* Піт Паўлаў

 |
| Дыскаграфія | 

|  |  |
| --- | --- |
| Студыйныя альбомы | 
* ŁaŁaŁaŁa
* Одзірыдзідзіна
* Pašpart hramadzianina N.R.M.
* Try čarapachi
* Dom kultury
* 06
* Д.П.Б.Ч.

 |
| Зборнікі | 
* Made in N.R.M.
* Akustyčnyja kancerty kanca XX stahodździa
* Spravazdača 1994—2004

 |
| Сінгл | 
* Samotnik

 |
| Трыб’ют | 
* Viza Незалежнай Рэспублікі Мроя

 |

 |
| Звязаныя праекты | 
* Мроя
* Zet
* Крамбамбуля
* Pete-Paff
* Garadzkija

 |